छपाई कला के एक और युवा और सक्रीय कारीगर सुरेश कुमार छीपा के अनुसार दाबु का हिन्दी में अर्थ दबाना होता है। दबाने की इस प्रक्रिया में एक मिश्रित पेस्ट का प्रयोग होता है जिसमें चूना, गोंद, गुड़, तेल, गेंहू एवं काली मिट्टी को कुण्डे में मिलाया जाता है साथ ही आकोला की पहचान यहां के इंडिगो रंग से है जो लगभग गहरा नीला होता है। वस्त्र रंगाई छपाई उद्योग से जुडे सभी व्यवसायी ये मानते है कि इंडिगो की जो प्रिंटिंग आकोला में उभरती है वो विश्व में अपनी अलग पहचान रखने वाली साबित हुयी है। ये यहां की प्राकृतिक विशेषता ही है जो अपने प्राकृतिक रंगी की बदौलत आकोला को अलग पहचान दिलाती है।